Mi i iruḥ yiṭij, tekker Salma, tbedd i tlemmast n tmezgida, tesḍul tamuɣli di leḥyuḍ-is, amakken tebɣa ad tsers ɣef rrqem d yizumal-is, tuẓa ɣer tewleft n yasuԑ, tesuden iḍarren-is, tikkelt deffir tayeḍ, tenna : aqli ferneɣ-k kečč, a yasuԑ, ğğiɣ Σictarut d tumert-is, ččureɣ aqerruinu d isennanen deg umkan n yijeğğigen, sirdeɣ s yimeṭṭi d yidammen deg umkan n rriḥa yelhan, swiɣ ilili deg umkan ẓẓiden, tura qbel-iyi, ad k-ḍefreɣ, yiss-k ad sԑuɣ tazmert, ad iliɣ seg wid i tferneḍ, wid i ččuren wulawen-nsen.